ชมภาพหวาน ฟลุค-นาตาลี เข้าพิธีวิวาห์แล้ว งานสวยอลังการมาก (คลิป)
เข้าสู่ประตูวิวาห์แล้ว สำหรับคู่รักดัง ฟลุค เกริกพล มัสยวาณิช และ นาตาลี เจียรวนนท์ หลังจากคบหาดูใจมานานถึง 10 ปี ซึ่งเป็นงานวิวาห์ที่ถูกจับตามองอย่างมาก เพราะ นาตาลี เป็นทายาทซีพี มหาเศรษฐีอันดับต้นๆ ของประเทศไทย ในขณะที่ ฟลุค ก็เป็นนักแสดงและนักธุรกิจหนุ่มที่มีฐานะดีไม่แพ้กัน ทำให้หลายคนคาดว่างานวิวาห์ของทั้งคู่จะต้องสวยอลังการสมฐานะแน่นอนโดยทั้งคู่ได้จัดพิธีวิวาห์แบบไทย ณ โรงแรมแมนดาริน โอเรียนเต็ล ภายในงานเรียกว่าหรูหราไม่เบา ถูกตกแต่งอย่างสวยงาม มีทั้งขบวนแห่ขันหมากของ ฟลุค รวมไปถึงพิธีสวมแหวนหมั้นที่ดูอบอุ่นโรแมนติก และพิธีรดน้ำสังข์ที่มีคนที่รักมาร่วมอวยพรอย่างอบอุ่น โดยมีคนในครอบครัว รวมทั้งเพื่อนๆ ตลอดจนคนในวงการบันเทิงมาแสดงความยินดีเป็นจำนวนมาก อาทิ วุ้นเส้น วิริฒิพา เอิ๊ก พรหมพร ไอซ์ อภิษฎา ท็อป ณัฐเศรษฐ์ ฯลฯสำหรับพิธีฉลองมงคลสมรสของทั้งคู่จะจัดขึ้นในวันที่ 24 มี.ค. 2563 ณ โรงแรมสยามเคมปินสกี้ บันเทิงไทยรัฐออนไลน์ขอแสดงความยินดีด้วยนะคะ.
เข้าสู่ประตูวิวาห์แล้ว สำหรับคู่รักดัง ฟลุค เกริกพล และ นาตาลี เจียรวนนท์ โดยทั้งคู่ได้จัดพิธีวิวาห์แบบไทย ณ โรงแรมแมนดาริน โอเรียนเต็ล ภายในงานเรียกว่าหรูหราไม่เบา
ฟลุค เกริกพล,นาตาลี เจียรวนนท์,ฟลุค นาตาลี,ฟลุค นาตาลี แต่งงาน,ฟลุค นาตาลี งานแต่งงาน,ดาราแต่งงาน,อินสตาแกรมดารา